**СЪОБЩЕНИЕ**

 **Община Севлиево** на основание чл.124б, ал.2 от Закона за устройство на територията, съобщава че със **Заповед №0682 от 16.07.2021г. на Кмета на Община Севлиево е разрешено:**

Изработването на Подробен устройствен план (ПУП) - План за регулация и застрояване за разширяване на УПИ II-1385, кв.76 за сметка на УПИ VIII-1391, кв. 76 по регулационния план на гр. Севлиево с площ от 96 кв.м. при запазване отреждането „за жилищни нужди“ със следните устройствени показатели:

 - устройствена зона- Жм

- начин на застрояване – свободно;

- характер на застрояване – ниско с височина до 10,00м;

- Максимална плътност на застрояване – 60%

- Максимална интензивност на застрояване – 1,2

 - Минимална озеленена площ – 40%;

Паркиране и гариране, съобразно правилата и нормите на чл.43 от ЗУТ.

Озеленяването да е в съответствие с чл.19, ал.2 от Наредба 7 за правила и нормативи за устройство на отделните видове територии и устройствени зони.

Със заповедта е одобрено представеното от Възложителя Задание по чл.125 от ЗУТ.

**Обхват на устройствения проект: УПИ II-1385, кв.76 и УПИ VIII-1391, кв. 76 по регулационния план на гр.Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 16.07.2021г. на таблото за обявления в „Център за административно обслужване“ и е публикувано на Интернет страницата на Община Севлиево**.**